'n Kaart wat die trek-roetes van die grootste trekgroepe gedurende die eerste golf van die Groot Trek (1835–1840) wys, saam met die belangrike veldslae en gebeurtenisse. Dit merk die roetes wat Louis Tregardt , Johannes Janse van Rensburg , Andries Hendrik Potgieter , Gerrit Maritz , Piet Retief , en Piet Uys gevolg het.
Die Groot Trek (Nederlands: de Grote Trek) verwys na die massa migrasie, vanaf die jaar 1835, van Kaapse Nederlandssprekende burghers na die Suid-Afrikaanse binneland om onder andere weg van Britse beheer af te kom. Die immigrante was afstammelinge van setlaars vanuit die westelike vasteland van Europa, veral uit Nederland, Noordwes-Duitsland en die Franse Hugenote. Die Groot Trek het gelei tot die stigting van talle Boererepublieke vernaamlik die Natalia Republiek, die Oranje-Vrystaat en die Transvaal. Die Trek het ook veroorsaak in die verplasing van die Matabele na die noorde van die Limpopo rivier en in die omverwerping van die Zoeloe Koning Dingaan.
Pierneef se skildery: Die Groot Trek.
In 1652 is 'n Nederlandse nedersetting aan die Kaap gestig as 'n halfwegstasie vir bote tussen Europa en die Ooste. Namate die bevolking van Koloniste daar uitgebrei het, was daar 'n toenemende ontevredenheid met die landsbestuur. Op soek na weiveld vir hul vee, het die Koloniste ooswaarts oor die grens van die Kaapkolonie uitgewyk. Die Kaapse regering het telkens die grens verskuif om hierdie mense weer in te sluit. Op hierdie wyse is die kolonisering uitgebrei totdat die Groot-Visrivier, byna 1 200 km vanaf Kaapstad, teen die einde van die 18de eeu bereik is. Daar het die Koloniste die Oosgrensboere die Xhosa-mense teëgekom. Mettertyd het groot wrywing tussen die Oosgrensboere en die Xhosa ontstaan.
In die Voortrekkermonument (in Pretoria) word die leefwyse en lotgevalle van die Voortrekkers op die historiese fries uitgebeeld. Die monument was gebou o hulde te bring aan hierdie pioniers.
Ontsluit van "https://af.wikipedia.org/w/index.php?title=Groot_Trek&oldid=1536681"
Die bladsy is laas op 16 Maart 2017 om 16:08 bygewerk.